Gerîlayanê HPG û YJA-Starî bi wesîleya 4ê Nîsane rojbîyayîşê Rayberê Şarê Kurdî Abdullah Ocalanî ANFyî rê qisey kerd.
Gerîlaya YJA-Starî Nûjîyane Têkoşîn 4ê Nîsane fîraz kerd û vat: ''Rojbîyayîşê Rayberîye gandarbîyayîşê kurdan o. Rayber Apoyî hêz da ma. Azadîya Rayber Apoyî zî azadîya ma ya. Cinîyî ancax bi azadîya Rayber Apoyî eşkenê azad bibê û heta ke cinîyî azad nêbê komel zî azad nêbeno. Ma wazenê bi Hemleya 'Jin, Jiyan, Azadî Reyde Ver bi Şorişî' azadîya Rayber Apoyî bîyarê ca. Xora pêro hemle, şer û kerdişê ma seba nê armancî yê.''
Gerîlayê HPGyî Cuma Zagrosî vat: ''Rayberîye ra verî şarê kurdî raştê qirkerdişan ameyêne. Rayber Apoyî bi bîyayîşê xo ruh da şarê kurdî. Ewro fikrê Rayber Apoyî Rojhelatê Kurdîstanî û Îran de bîyê bingeyê xoverdayîşê 'Jin, Jiyan, Azadî.' Fikrê ey seba pêro dinya bîyê çimeyê îlhamî. Seba ke ma azadîya Rayber Apoyî bîyarê ca ganî tewrbîyayîşêkê xurtî bikerê. Ma do bi xoverdayîş û têkoşînî faşîzmê AKP-MHPyî birijnê.''
